אקונקגווה

אקונקגווה (בספרדית: Aconcagua) הוא ההר הגבוה ביותר באמריקה והגבוה בכדור הארץ מחוץ ליבשת אסיה. גובהו 6,964 מטרים. ההר נמצא בהרי האנדים בפרובינציית מנדוסה שבארגנטינה, כ-15 ק"מ מזרחית לגבול עם צ'ילה. מקור השם אינו ברור, יש הסוברים שהוא בא משפת הקצ'ואה ופירושו "נציב הסלע". בהר מספר קרחונים. הגדולים שביניהם הם הקרחון הפולני הפונה לכיוון צפון-מזרח והקרחון האנגלי הפונה לכיוון מזרח. ההר הוא מבין שבע הפסגות המהווה "תחנה" ב-מסע שבע הפסָגות.

הגובה החדש 
בעקבות רעידת האדמה בצ'ילה (2010) העוצמתית, הועלתה הסברה שהאקונקגווה גבה. ואכן, בבדיקה שנעשתה על ידי מדענים בתחילת שנת 2012, נמצא שגובהו החדש של ההר הוא 6964.4 מטרים, שינוי של כ-2.5 מטרים מגובהו הקודם.

קישורים חיצוניים 

אקונקגווה Aconcagua - 6959 מטריםבאתר של דורון אראל
האם האקונקאגואה הוא באמת ההר הגבוה ביותר באמריקה?
 

הרי האנדים
ארגנטינה: הרים
שבע הפסגות
מנדוסה (פרובינציה)
הפסגות הגבוהות במדינתן